ประจำเดือนครั้งแรกมาตอนสิ้นเดือนมกราเข้าเดือนกุมภาน้อยมาได้แค่3-4วันค่ะแต่เลือดสีแดงปกติ ครั้งที่2มาประมาณกลางเดือนมาประมาณ6-7วันเลือดสีออกแดงน้ำตาลๆ ครั้งที่3มาได้4-5วันแต่มีเลือดออกสีแดงๆดำๆมีอามึนหัวจะเป็นลมบ่อย หน้ามืดเหม็นอะไรบ้างบางอย่างปวดท้องน้อยไม่มาก (มีเพศสัมพันธ์แบบไม่ได้ป้องกัน แต่ฝังเข็มคุมกำเนิดไว้)
สวัสดีค่ะ หากฝังยาคุมกำเนิดอยู่ โดยฝังมานานเกิน 7 วันแล้วก่อนที่จะเริ่มมีเพศสัมพันธ์ ยาฝังคุมกำเนิดก็จะออกฤทธิ์ในการป้องกันการตั้งครรภ์ได้แล้ว โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.05% ซึ่งถือว่าน้อยมากส่วนการที่มีเลือดออกมาบ่อยๆ คือมา 3 ครั้งใน 1 เดือน ก็น่าจะเกิดจากผลข้างเคียงของยาฝังคุมกำเนิดได้ แต่เนื่องจากมีอาการมึนหัว เป็นลมบ่อย แสดงว่าอาจเกิดภาวะโลหิตจางตามมาได้ แนะนำควรไปพบสูติ-นรีแพทย์เพื่อพิจารณาให้ยาฮอร์โมนเอสโตรเจนเสริม หรือยาคุมกำเนิดชนิดฮอร์โมนรวมทานร่วมไปด้วย เพื่อไม่ให้เกิดเลือดไหลออกมาบ่อยๆ อีก เพราะจะยิ่งทำให้เกิดภาวะโลหิตจางมากขึ้น นอกจากนี้ จะได้ตรวจหาสาเหตุอื่นๆ ที่อาจเป็นไปได้ด้วย เช่น มีมดลูกอักเสบ มีเนื้องอกมดลูก มะเร็งปากมดลูก เป็นต้น